Babelscape/SREDFM huggingface dataset:
Σάλι Φιλντ

Η Σάλι Φιλντ ("Sally Margaret Field", 6 Νοεμβρίου 1946) είναι Αμερικανίδα ηθοποιός, τραγουδίστρια, παραγωγός, σεναριογράφος και σκηνοθέτιδα. Η καριέρα της, που μετράει πέντε δεκαετίες, είναι γεμάτη σημαντικούς ρόλους τόσο στο χώρο της τηλεόρασης, όσο και του κινηματογράφου. Η Φιλντ έκανε το ντεμπούτο της στην τηλεόραση το 1965 στη σειρά "Gidget" και συνέχισε αναλαμβάνοντας το ρόλο της αδελφής Μπερτρίλ στη σειρά "The Flying Nun" που προβλήθηκε για τρεις χρονιές από το 1967 μέχρι και το 1970. Το 1967 έκανε και το κινηματογραφικό της ντεμπούτο πλάι στον Κερκ Ντάγκλας στο γουέστερν "Στο Δρόμο για τη Δύση (The Way West)". Κατά τη διάρκεια της δεκαετίας του '70 συνέχισε να εμφανίζεται τόσο στην τηλεόραση όσο και στον κινηματογράφο κι έκανε επιτυχία με τις ταινίες "Ο Ατσίδας και το Λαγωνικό (Smokey and the Bandit, 1977)", πλάι στον Μπαρτ Ρέινολντς και "Νόρμα Ρέι (Norma Ray, 1979)" που της χάρισε το πρώτο της Όσκαρ Α' Γυναικείου Ρόλου. Συνέχισε να συμμετέχει σε επιτυχημένες ταινίες και κατά τη διάρκεια της δεκαετίας του '80 με σημαντικότερες τις "Χωρίς Δόλο (Absense of Malice, 1981)", "Μια Θέση στην Καρδιά (Places in the Heart, 1984)" (που της χάρισε άλλο ένα Όσκαρ Α' Γυναικείου Ρόλου), "Τρεις για το Δρόμο (Murphy's Romance, 1985)" και "Ανθισμένες Μανόλιες (Steel Magnolias, 1989)". Κατά τη δεκαετία του '90 πρωταγωνίστησε στην ταινία "Όχι, Χωρίς την Κόρη μου (Not Without my Daughter, 1991)" κι εμφανίστηκε πλάι στο Ρόμπιν Γουίλιαμς στην ταινία "Η Κυρία Ντάουτφαϊερ (Mrs. Doubtfire, 1993)" καθώς και πλάι στον Τομ Χανκς στην ταινία "Φόρεστ Γκαμπ (Forrest Gump, 1994)". Κατά τη δεκαετία του 2000 επέστρεψε στην τηλεόραση όπου εμφανίστηκε στη σειρά "Brothers & Sisters" που προβλήθηκε από το 2006 μέχρι και το 2011. Το 2012 επέστρεψε στο χώρο του κινηματογράφου όπου εμφανίστηκε στην ταινία The Amazing Spider-Man και στην ταινία του Στίβεν Σπίλμπεργκ "Λίνκολν (Lincoln, 2012)" για την οποία έλαβε υποψηφιότητες για Όσκαρ Β' Γυναικείου Ρόλου, Χρυσή Σφαίρα, Βραβείο BAFTA και Βραβείο SAG. 

Πέρα από τα δυο Όσκαρ Α' Γυναικείου Ρόλου που έχει κερδίσει η ηθοποιός, έχει βραβευτεί επίσης με τρία Βραβεία Έμμυ, με δυο Χρυσές Σφαίρες και με ένα Βραβείο Σωματείου Ηθοποιών. Το 1979 ο ρόλος της στην ταινία "Νόρμα Ρέι" της χάρισε το βραβείο καλύτερης ηθοποιού στο Διεθνές Φεστιβάλ Κινηματογράφου Καννών. Το 2014 τιμήθηκε με αστέρι στη Λεωφόρο Δόξας στο Χόλυγουντ και το 2019 τιμήθηκε με το Βραβείο Κένεντι.
Πολωνική-Λιθουανική Κοινοπολιτεία

Η Πολωνική-Λιθουανική Κοινοπολιτεία, επίσημα γνωστή ως το Στέμμα του Βασιλείου της Πολωνίας και του Μεγάλου Δουκάτου της Λιθουανίας και, μετά το 1791, η Κοινοπολιτεία της Πολωνίας, ήταν χώρα και δι-ομοσπονδία της Πολωνίας και της Λιθουανίας, την οποία κυβερνούσε ένας κοινός μονάρχης σε πραγματική ένωση, ο οποίος ήταν και Βασιλιάς της Πολωνίας και Μεγάλος Δούκας της Λιθουανίας. Ήταν μια από τις μεγαλύτερες και πιο πυκνοκατοικημένες χώρες της Ευρώπης του 16ου έως 17ου αιώνα. Στη μεγαλύτερη εδαφική της έκταση, στις αρχές του 17ου αιώνα, η Κοινοπολιτεία κάλυπτε σχεδόν 1.000.000 τετραγωνικά χιλιόμετρα και μέχρι το 1618 διατήρησε έναν πολυεθνικό πληθυσμό σχεδόν 12 εκατομμυρίων. Τα πολωνικά και τα λατινικά ήταν οι δύο συν-επίσημες γλώσσες.

Η Κοινοπολιτεία ιδρύθηκε από την Ένωση του Λούμπλιν τον Ιούλιο του 1569, αλλά το Στέμμα του Βασιλείου της Πολωνίας και το Μεγάλο Δουκάτο της Λιθουανίας ήταν σε "de facto" προσωπική ένωση από το 1386, με το γάμο της Πολωνής Βασίλισσας, Γιαντβίγκα και του Μεγάλου Δούκα της Λιθουανίας, Γιογκάιλα, που στέφθηκε "jure uxoris" Βασιλιάς Λαδίσλαος Β΄ Γιαγκελόν της Πολωνίας. Ο πρώτος διαμελισμός το 1772 και ο δεύτερος διαμελισμός το 1793 μείωσαν σημαντικά το μέγεθος της πολιτείας και η Κοινοπολιτεία διαμελίστηκε εκτός ύπαρξης με τον τρίτο διαμελισμό το 1795.

Η Ένωση διέθετε πολλά χαρακτηριστικά μοναδικά μεταξύ των σύγχρονων κρατών. Το πολιτικό της σύστημα χαρακτηρίστηκε από αυστηρούς ελέγχους της μοναρχικής εξουσίας. Αυτοί οι έλεγχοι θεσπίστηκαν από νομοθετικό σώμα (Σέιμ) που ελέγχονταν από τους ευγενείς (σλάχτα). Αυτό το ιδιοσυγκρασιακό σύστημα ήταν πρόδρομος για τις σύγχρονες έννοιες της δημοκρατίας, από τη συνταγματική μοναρχία και ομοσπονδία του 1791. Αν και τα δύο συστατικά κράτη της Κοινοπολιτείας ήταν επίσημα ίσα, η Πολωνία ήταν ο κυρίαρχος εταίρος στην ένωση.

Η Πολωνική-Λιθουανική Κοινοπολιτεία χαρακτηρίστηκε από υψηλά επίπεδα εθνοτικής ποικιλομορφίας και από σχετική θρησκευτική ανοχή, που εγγυόταν ο νόμος 1573 της Συνομοσπονδίας της Βαρσοβίας, ωστόσο,ο βαθμός θρησκευτικής ελευθερίας ποικίλλει με την πάροδο του χρόνου. Το Σύνταγμα της 3ης Μαΐου του 1791 αναγνώρισε τον Καθολικισμό ως «κυρίαρχη θρησκεία», σε αντίθεση με τη Συνομοσπονδία της Βαρσοβίας, αλλά η θρησκευτική ελευθερία εξακολουθούσε να αναγνωρίζεται σε αυτό.

Μετά από αρκετές δεκαετίες ευημερίας,μπήκε σε μια περίοδο παρατεταμένης πολιτικής, στρατιωτικής και οικονομικής παρακμής. Η αυξανόμενη αδυναμία της οδήγησε στον διαμελισμό μεταξύ των γειτόνων της (Μοναρχία των Αψβούργων, Βασίλειο της Πρωσίας και Ρωσική Αυτοκρατορία) στα τέλη του 18ου αιώνα. Λίγο πριν από την πτώση της, η Κοινοπολιτεία υιοθέτησε μια μαζική προσπάθεια μεταρρύθμισης και θέσπισε το Σύνταγμα της 3ης Μαΐου - το πρώτο κωδικοποιημένο σύνταγμα στη σύγχρονη ευρωπαϊκή ιστορία και το δεύτερο στη σύγχρονη παγκόσμια ιστορία (μετά το Σύνταγμα των Ηνωμένων Πολιτειών).
Alesso

Ο Alesso (γεννημένος στις 7 Ιουλίου 1991, στην Στοκχόλμη ως Αλεσάντρο Λίντμπλαντ) είναι Σουηδός DJ και παραγωγός "electronic dance music". Εξειδικευμένος στο μουσικό είδος της progressive house, ο Alesso τράβηξε την προσοχή και έγινε γνωστός παγκοσμίως το 2011 με την σημαντική συμπαράσταση της τότε δισκογραφικής του εταιρείας και πραγματοποιώντας remixes από άλλους γνωστούς DJs, όπως οι Avicii, Swedish House Mafia, Tiësto, Sander van Doorn, Kaskade και άλλοι. Το "remix" που έκανε για το κομμάτι "Pressure" ήταν από τα πιο παιγμένα κομμάτια "EDM" για το 2011. Πραγματοποίησε το ντεμπούτο του στην κατάταξη Top 100 DJ του DJ Mag το 2011, λαμβάνοντας την 70ή θέση. Όντας μία από τις μουσικές αποκαλύψεις του 2011, το MTV τον βράβευσε ως τον πλέον ανερχόμενο καλλιτέχνη EDM για το 2012. Στις 24 Μαρτίου 2012, ο Alesso πραγματοποίησε το πρώτο του BBC Radio 1 Essential Mix. Ο Alesso βρέθηκε στην 20ή θέση της κατάταξης Top 100 DJs, η οποία διοργανώνεται κάθε χρόνο από το περιοδικό "DJ Magazine", για το 2012. Στις τελευταίες μουσικές επιτυχίες του Alesso περιλαμβάνονται το 'Years' σε συνεργασία με τον Matthew Koma και το 'Calling (Lose My Mind) με τον Sebastian Ingrosso των Swedish House Mafia.
Εναλλακτικό Σοσιαλιστικό Κόμμα

Το Εναλλακτικό Σοσιαλιστικό Κόμμα (ολλ. "Socialistische Partij Anders") είναι ένα βελγικό σοσιαλδημοκρατικό κόμμα της Φλάνδρας. Στο παρελθόν, το κόμμα ονομαζόταν Σοσιαλιστικό Κόμμα ("Socialistische Partij", SP) και αποσπάστηκε από το Βελγικό Σοσιαλιστικό Κόμμα, το οποίο με τη σειρά του αποσπάστηκε από το Βελγικό Εργατικό Κόμμα. Από τις 6 Δεκεμβρίου 2011, το κόμμα συμμετέχει στην κυβέρνηση του Έλιο Ντι Ρούπο, μαζί με το γαλλόφωνο ομόλογό του Σοσιαλιστικό Κόμμα.
Μάσσα

Η Μάσσα ("Massa") είναι πόλη της Τοσκάνης, στην Κεντρική Ιταλία. Αποτελεί το διοικητικό κέντρο της επαρχίας Μάσσα-Καρράρα. Βρίσκεται στην κοιλάδα του ποταμού Φρίτζιντο (Frigido), κοντά στο Άλπι Απουάνε (Alpi Apuane), περίπου 5 χλμ. από την Τυρρηνική θάλασσα. Στη Μάσσα κατοικούν 70.902 άτομα.

Η περιοχή της Μάσσα είναι δημοφιλής τουριστικός προορισμός. Επίσης, φιλοξενεί μια κοινότητα 600 βιομηχανικών και βιοτεχνικών δραστηριοτήτων, που βρίσκεται εντός της λεγόμενης Βιομηχανικής Ζώνης του Απουάνε, με άμεση απασχόληση για πάνω από 7.000 άτομα. Μαζί με την διπλανή της πόλη Καρράρα, η Μάσσα είναι γνωστή για την εξόρυξη και την παραγωγή μαρμάρου.
Φράγμα Γκλένο

Το Φράγμα Γκλένο κατασκευάστηκε το 1923, στον ποταμό Γκλένο, στην κοιλάδα Σκάλβε (Valle di Scalve) στην επαρχία του Μπέργκαμο στη Βόρεια Ιταλία, για την παραγωγή ηλεκτρικής ενέργειας. Σαράντα μέρες μετά την ολοκλήρωση του έργου και την έναρξη της λειτουργίας του, τμήμα του φράγματος κατέρρευσε λόγω κακοτεχνιών, με αποτέλεσμα τεράστιες ποσότητες νερού να κατακλύσουν τα χωριά στην κοιλάδα, κοντά στο φράγμα, και να χάσουν τη ζωή τους 356 άνθρωποι. 

Το έργο ξεκίνησε το 1916. Σύμφωνα με τα αρχικά σχέδια, το φράγμα που θα κατασκευαζόταν θα ήταν τύπου βαρύτητας. Το 1920 άρχισε η κατασκευή των θεμελίων του. Στη συνέχεια όμως, για λόγους οικονομικούς, και χωρίς να αλλάξει η άδεια κατασκευής, τα σχέδια τροποποιήθηκαν και αποφασίστηκε το φράγμα να κατασκευαστεί ως φράγμα με καμάρες (τοξωτό), για το οποίο δεν απαιτούνται τόσα υλικά όσα για ένα φράγμα βαρύτητας. Έτσι το φράγμα κατασκευάστηκε ως φράγμα με καμάρες πάνω σε θεμέλια για φράγμα διαφορετικού τύπου και υπήρχαν ενδείξεις ότι το κύριο τμήμα του δεν είχε συνδεθεί σωστά με τα θεμέλια του. Εργάτες που διαμαρτυρήθηκαν για λάθη και παρατυπίες στην κατασκευή του έργου απολύθηκαν. Ήδη δε από το 1920 τοπικές αρχές είχαν καταγγείλει ότι στα θεμέλια του φράγματος δεν είχε χρησιμοποιηθεί σωστό τσιμεντοκονίαμα. Επίσης το τσιμέντο που χρησιμοποιήθηκε για την κατασκευή του έργου ήταν ενισχυμένο με anti-grenade scrap netting που είχε χρησιμοποιηθεί στον Α΄ Παγκόσμιο πόλεμο και εκτιμάται ότι σε αρκετά σημεία δεν είχε πλήρως στεγνώσει όταν γέμισε με νερό η λίμνη του φράγματος.

Στις 22 Οκτωβρίου του 1923 το φράγμα, ύψους 43 μ., ήταν έτοιμο και η λίμνη ήταν γεμάτη ύστερα από τις δυνατές βροχές που είχαν προηγηθεί. Το εργοστάσιο παραγωγής ηλεκτρικής ενέργειας ήταν ισχύος 3.728 KW(3,7MW).

Όμως σαράντα μόλις ημέρες μετά, την 1η Δεκεμβρίου του 1923, στις έξι και μισή το πρωί, τμήμα του φράγματος κατέρρευσε και μέσα σε μερικά λεπτά περίπου 4.500.000 κ.μ νερού ξεχύθηκαν και πλημμύρισαν την κοιλάδα προκαλώντας το θάνατο 356 κατοίκων στο Bueggio, στο Dezzo, στο Colere και στο Corna di Darfo. Τα νερά σταμάτησαν όταν έφτασαν στην λίμνη Ιζέο.

Σήμερα στο σημείο που κατέρρευσε το φράγμα υπάρχει μνημείο για τα θύματα του δυστυχήματος.

Μετά την καταστροφή στο φράγμα Γκλένο δόθηκε μεγάλη βαρύτητα στην σωστή κατασκευή των φραγμάτων και στην εκτίμηση των σχετικών κινδύνων και άρχισε να αποφεύγεται η κατασκευή φραγμάτων με καμάρες.
Κωνσταντίνος Παγκράτης

Ο Κωνσταντίνος Παγκράτης (1918-2004) ήταν Κερκυραίος αρχιμουσικός (σε μπάντες, χορωδίες και μαντολινάτες), καθηγητής θεωρητικών, δάσκαλος και κατασκευαστής μουσικών οργάνων και βραβευμένος συνθέτης μπάντας. Στη διάρκεια της υπερπεντηκονταετούς σταδιοδρομίας του έφερε σε επαφή με τη μουσική πολλούς συμπατριώτες του και όλοι σχεδόν οι σημερινοί Κερκυραίοι μουσικοί υπήρξαν με τον ένα ή τον άλλο τρόπο μαθητές του.
Μάχη του Χαλχίν Γκολ

H Μάχη του Χαλχίν Γκολ (μογγολικά:Халхын голын байлдаан, , κινεζικά:诺门坎事件 "Nuò mén kǎn shìjiàn"; Ιαπωνικά:ノモンハン事件 "Nomon-Han Jiken") υπήρξε μια αποφασιστική αναμέτρηση για στις Σοβιετο-ιαπωνικές συνοριακές συγκρούσεις που διαδραματίστηκαν ανάμεσα στη Σοβιετική Ένωση, τη Μογγολία και την Αυτοκρατορία της Ιαπωνίας το 1939. Η σύγκρουση πήρε όνομά της από τον ποταμό Χαλχίν Γκολ, που διέτρεχε το πεδίο της μάχης. Στην Ιαπωνία, η καθοριστική μάχη της σύγκρουσης είναι γνωστή ως το Επεισόδιο του Νομονχάν (ιαπωνικά:ノモンハン事件 "Nomonhan jiken") που ονομάστηκε έτσι από ένα κοντινό χωριό στα σύνορα μεταξύ της Μογγολίας και της Ματζουρίας. Οι μάχες έληξαν με πλήρη ήττα της Ιαπωνικής 6ης Στρατιάς.
Σαιντ Λούις

Το Σαιντ Λούις (αγγλικά: St. Louis, Missouri, , ), είναι πόλη των ΗΠΑ στα ανατολικά όρια της αμερικανικής πολιτείας Μιζούρι. Το Σαιντ Λούις είναι ανεξάρτητη πόλη (και δεν ανήκει δηλαδή σε κάποια κομητεία). 

Με πληθυσμό 300,576 κατοίκους (σύμφωνα με επίσημες εκτιμήσεις για το 2019), είναι η 65η μεγαλύτερη πόλη στις Ηνωμένες Πολιτείες και η δεύτερη μεγαλύτερη στην πολιτεία, μετά το Κάνσας Σίτι. Η μητροπολιτική περιοχή του Σαιντ Λούις, έχει πληθυσμό 2,802,500 κατοίκους (σύμφωνα με εκτιμήσεις για το 2020) και είναι η μεγαλύτερη στην πολιτεία καθώς και η 20η μεγαλύτερη μητροπολιτική περιοχή στις ΗΠΑ.
Κωνσταντίνος Αργυρός

Ο Κωνσταντίνος Αργυρός (Ίλιον Αθήνας, 21 Μαΐου 1986) είναι Έλληνας τραγουδιστής του λαϊκού και της ποπ. 

Με καταγωγή από τον πατέρα του από τη Λευκάδα, γεννήθηκε και μεγάλωσε στο Ίλιον. Σε ηλικία μόλις πέντε ετών ξεκίνησε τα πρώτα του μουσικά βήματα, μαθαίνοντας πιάνο. Συνεχίζοντας έμαθε κιθάρα, καθώς και άλλα μουσικά όργανα. Στην εφηβική του ηλικία, αυτός και οι φίλοι του δημιούργησαν ένα συγκρότημα που το ονόμασαν "Blue Brothers", στο οποίο ο Κωνσταντίνος Αργυρός ήταν ο τραγουδιστής, ενώ έπαιζε και πιάνο. Τελειώνοντας το σχολείο, εισήχθη στη Νοσηλευτική. Την ίδια περίοδο, ο όμιλος ANT1 οργανώνει την προβολή της εκπομπής ανάδειξης ταλέντων "Fame Story 3", όπου συμμετείχε.
Νίσαβα

Ο Νίσαβα είναι ποταμός της Σερβίας, δεξιός παραπόταμος του Νότιου Μοράβα που και αυτός με τη σειρά του είναι παραπόταμος του Δούναβη.

Οι πηγές του Νίσαβα βρίσκονται στη Βουλγαρία, στην οροσειρά του Αίμου,και το μήκος του είναι 218 χιλιόμετρα.

Η λεκάνη απορροής του έχει έκταση 3.950 τ.χλμ.

Η κοιλάδα του ποταμού είναι πολύ σημαντική συγκοινωνιακά από τα αρχαία χρόνια, γιατί δημιουργεί ένα φυσικό πέρασμα από την πεδιάδα του Δούναβη και το Παννονικό βαθύπεδο προς την κοιλάδα του Έβρου και την Κωνσταντινούπολη. Ακόμη και σήμερα από την κοιλάδα διέρχονται η οδική και σιδηροδρομική οδός Βελιγραδίου-Σόφιας και είναι τμήμα του Ευρωπαϊκού Αυτοκινητόδρομου 80 (Ε-80).
Βίκυ Βολωνάκη

Η Βίκυ Βολωνάκη (απαντάται στην ειδησεογραφία και ως Βακίνα Βολωνάκη ή Βολονάκη), γεννημένη στις 10 Φεβρουαρίου 1977 στο Σίδνεϋ, είναι Ελληνίδα πρώην καλαθοσφαιρίστρια, που σήμερα εργάζεται ως προπονήτρια. Διαθέτοντας ύψος 1,75 μέτρα αγωνιζόταν στη θέση του Shooting Guard, αλλά και ως Small Forward.
2-ιωδοπροπάνιο

Το 2-ιωδοπροπάνιο ή 2-προπυλιωδίδιο ή ισοπροπυλιωδίδιο είναι μια χημική ένωση με χημικό τύπο C3H7I. Ανήκει στην ομόλογη σειρά των αλκυλαλογονιδίων. Στην εμφάνιση είναι ένα άχρωμο εύφλεκτο υγρό, στις συνηθισμένες συνθήκες (T = 25 °C, P = 1 atm). Έχει ένα (1) μόνο ισομερές θέσης, το 1-ιωδοπροπάνιο.
Μια Θέση στην Καρδιά

Η ταινία Μια Θέση στην Καρδιά (αγγλ. Places in the Heart) είναι δράμα παραγωγής 1984 σε σενάριο και σκηνοθεσία Ρόμπερτ Μπέντον. Η ταινία αφηγείται τη ζωή μιας χήρας από το Τέξας, η οποία κατά τη διάρκεια της οικονομικής κρίσης του 1929 προσπαθεί να σώσει την περιουσία της και παίρνει υπό την προστασία της έναν τυφλό άνδρα κι έναν νέγρο που προσπαθεί να ξεφύγει από τα δίκτυα της Κου Κλουξ Κλαν. Πρωταγωνιστές της ταινίας είναι οι Σάλι Φιλντ, Ντάνι Γκλόβερ, Τζον Μάλκοβιτς, Εντ Χάρις, Λίντσεϊ Κράουζε και Έιμι Μάντιγκαν. Η ταινία χάρισε στη Φιλντ το δεύτερο της Όσκαρ Α' Γυναικείου Ρόλου μετά την ταινία "Νόρμα Ρέι (Norma Rae, 1979)".
Χεμιούνου

Ο Χεμιούνου (fl. 2570 π.Χ.) πιστεύεται ότι είναι ο αρχιτέκτονας της Μεγάλης Πυραμίδας. Ήταν γιος του πρίγκιπα Νεφερμαάτ και της γυναίκας του Ιτέτ, εγγονός του Σνεφρού, και συγγενής του Χέοπα. Είχε τρεις αδελφές και πολλούς αδελφούς.

Στον τάφο του περιγράφεται ως "κληρονομικός πρίγκιπας, ανώτατος αξιωματούχος, σφραγιδοφύλακας του βασιλιά της Κάτω Αιγύπτου" ("jrj-pat HAtj-a xtmw-bjtj") και στο άγαλμά του που βρέθηκε στο "σερντάμπ" του αποδίδονται στον Χεμιούνου οι τίτλοι: "γιος του σώματος του βασιλιά, αρχιδικαστής και βεζίρης, πρεσβύτερος των πέντε του Οίκου του Θωθ" ("sA nswt n XT=f tAjtj sAb TAtj wr djw pr-DHwtj"). Επίσης και ο τίτλος "Επόπτης των εργατών", που ισοδυναμεί σήμερα με τον τίτλο του αρχιτέκτονα.

Σαν βεζίρης διαδέχτηκε τον Καναφέρ, θείο του, και τον πατέρα του, Νεφερμαάτ.
Περικλής Σφυρίδης

Ο Περικλής Σφυρίδης (γεν. Θεσσαλονίκη 5 Οκτωβρίου 1933) είναι σύγχρονος Έλληνας ποιητής, πεζογράφος, δοκιμιογράφος, κριτικός, ανθολόγος. Πεζά του κείμενα έχουν δημοσιευτεί σε αρκετές γλώσσες.
Ανταρκτικός κύκλος

Στην Αστρονομία, Γεωγραφία και Ναυτιλία ως ανταρκτικός κύκλος ορίζεται ο επί της Γης και της ουράνιας σφαίρας παράλληλος κύκλος (ως προς τον Ισημερινό) του νοτίου ημισφαιρίου, γεωγραφικού πλάτους, (ή απόκλισης) 66 μοιρών και 33 λεπτών, ή αντίθετα που απέχει από τον Νότιο Πόλο 23° και 27' (πολική απόσταση).

Η δε σφαιρική ζώνη που περιλαμβάνεται από τον Νότιο Πόλο μέχρι το παραπάνω νότιο γεωγραφικό πλάτος ονομάζεται Ανταρκτική ζώνη, ή Νότια κατεψυγμένη ζώνη. Ουσιαστικά ο Ανταρκτικός κύκλος χωρίζει την Ανταρκτική ζώνη από την Νότια Εύκρατη ζώνη της οποίας και αποτελεί τον νοτιότερο γεωγραφικό πλάτος. 
Το αξιοπερίεργο που συμβαίνει στη ζώνη αυτή, λόγω της κλίσης του άξονα της Γης, 23,5° ως προς το επίπεδο της εκλειπτικής, είναι ότι κατ΄ έτος μία ημέρα το χρόνο ο Ήλιος δεν δύει, όπου το μεσονύκτιο είναι ημέρα, ο δε Ήλιος αποκαλείται "Ήλιος του μεσονυκτίου". Τούτο δε συμβαίνει περί τις 22 Δεκεμβρίου, (Νότιο ηλιοστάσιο), αλλά και αντίθετα επί μία ημέρα ο Ήλιος δεν ανατέλλει, αυτό δε συμβαίνει περί τις 21 Ιουνίου, (Βόρειο ηλιοστάσιο). Συνέπεια των παραπάνω είναι η δύση και η ανατολή Ηλίου να επαναλαμβάνονται, θεωρητικά, μετά από 24 ώρες, αντί 12, δηλαδή 24ωρη ημέρα, 24ωρη νύκτα αντίστοιχα. Το φαινόμενο αυτό καταγράφεται στο ημερολόγιο Γεφύρας των πλοίων που κινούνται στη περιοχή συνεχίζοντας κανονικά νυκτερινό πλου, με αναγκαστική διακοπή μόνο των συνήθων εργασιών καταστρώματος.

Τέλος σημειώνεται ότι εκ της παραπάνω ονομασίας της ζώνης και ο περιλαμβανόμενος σ΄ αυτήν Νότιος Πόλος ονομάζεται επίσης Ανταρκτικός Πόλος, ή για την Ουράνια σφαίρα Ουράνιος Ανταρκτικός Πόλος. 
* Αντίθετα αυτών είναι ο Αρκτικός Κύκλος και η Αρκτική ζώνη στο Βόρειο Ημισφαίριο.
Στρούντελ

thumb|right|300px|Στρούντελ με μήλα (Apfelstrudel).
Το στρούντελ (γερμαν: "Strudel" = δίνη) είναι γλυκό αρτοσκεύασμα με γεμιστή ζύμη. Η πιο γνωστή εκδοχή του γλυκού έχει ως βάση τα μήλα, τα κουκουνάρια, τις σταφίδες και την κανέλα. Σε γενικές γραμμές, το στρούντελ παρασκευάζεται με ζύμη σφολιάτα ή με ζύμη για στρούντελ. Το στρούντελ συνδέεται πιο συχνά με την αυστριακή κουζίνα, αλλά σήμερα αποτελεί ένα παραδοσιακό γλυκό της Γερμανίας, της Ουγγαρίας, της Σλοβενίας και του Νοτίου Τιρόλου της Ιταλίας.
ΦΚ Ρουέν

Η Φουτμπόλ Κλαμπ ντε Ρουέν 1899 (ή απλώς "ΦΚ Ρουέν") είναι μια γαλλική ποδοσφαιρική ομάδα, με έτος ίδρυσης το 1899 και με έδρα την πόλη Ρουέν, στην Άνω-Νορμανδία.

Από τα πρώτα της χρόνια, η ομάδα κατάφερε να επιβληθεί ως η κυριότερη αντίπαλος στην Νορμανδία της Χάβρης ΑΚ, μία εκ των κορυφαίων ομάδων στην Γαλλία εκείνη την εποχή. Υπό την ηγεσία του προέδρου-ιδρυτή της Ρομπέρ Ντιοσόν, η ΦΚ Ρουέν εγκαταστάθηκε, από την δεκαετία του 1910 κιόλας, σε κανονικό γήπεδο ποδοσφαίρου, το « Bruyères » (μελλοντικό Σταντ Ρομπέρ-Ντιοσόν), ενώ έφτασε ως την τελική φάση του Γαλλικού Πρωταθλήματος του 1913 και του Κυπέλλου Γαλλίας το 1925.

Το 1933, οι δύο μεγάλοι σύλλογοι της Άνω-Νορμανδίας επέλεξαν να γίνουν επαγγελματικοί και εντάχθηκαν, έτσι, στην Β’ Εθνική Κατηγορία της Γαλλίας. Οι "Rouennais" κατέκτησαν την διοργάνωση το 1936, παίρνοντας έτσι την άνοδο για την ελίτ του γαλλικού ποδοσφαίρου, όπου και κατέλαβαν δύο φορές την τέταρτη θέση. Η ομάδα της Ρουέν μετρούσε, τότε, στις τάξεις της πολλούς διεθνείς με την Γαλλία και την Αυστρία, μεταξύ των οποίων και ο Ζαν Νικολά, πρώτος σκόρερ της Εθνικής. Νικήτρια του γαλλικού πρωταθλήματος το 1945 (ένας τίτλος που δεν έχει αναγνωριστεί από την Ομοσπονδία), η ομάδα γνώρισε μια χρυσή περίοδο την δεκαετία του 1960, όταν τερμάτισε δύο φορές στην τέταρτη θέση του πρωταθλήματος και αντιμετώπισε την Άρσεναλ στην φάση των 16 του Κυπέλλου Εκθέσεων της σεζόν 1969-1970. Οι "« Diables Rouges »", όπως αποκαλούνται λόγω του χρώματος της εμφάνισής τους, συμμετείχαν επί 19 σεζόν στο πρωτάθλημα της Α’ Κατηγορίας.

Ούσα αποδυναμωμένη από τις συχνές οικονομικές της δυσκολίες, που ανάγκασαν τον Δήμο της Ρουέν να επέμβει πάνω από μία φορά, η ΦΚ Ρουέν υποβιβάστηκε για πρώτη φορά στην Γ’ Κατηγορία το 1986, μετά από δύο συνεχόμενους υποβιβασμούς. Παρά την θέληση και το όραμα των διοικούντων της, η ομάδα, έκτοτε, αδυνατεί να επανέλθει στην ελίτ του γαλλικού ποδοσφαίρου. Η τραγική κατάληξη της σεζόν 1992-1993, που βρήκε τους "Rouennais" να χάνουν την άνοδο, που είχαν σχεδόν εξασφαλισμένη, σήμανε την απαρχή ενός κατήφορου : υποβιβασμένη το 1994, αποσύρθηκε από το πρωτάθλημα την επόμενη σεζόν, αναγκαζόμενη, ως αποτέλεσμα, να της αφαιρεθεί το επαγγελματικό τηγς καταστατικό και να υποβιβαστεί στην Νασιονάλ 2, την Δ’Κατηγορία του γαλλικού ποδοσφαίρου. Μια νέα απόσυρση από το πρωτάθλημα το 1997, βύθισε την ομάδα της Άνω-Νορμανδίας στο CFA2. Την σεζόν 2003-2004, οι "Rouennais" πραγματοποίησαν μια σύντομη παρουσία στην Λιγκ 2, και στην συνέχεια επέστρεψαν στο Ερασιτεχνικό Πρωτάθλημα Γαλλίας. Μετά από τέσσερεις σεζόν σε αυτό το επίπεδο, η ΦΚ Ρουέν προβιβάστηκε το 2009 στην Νασιονάλ, όπου αγωνίζεται έκτοτε, με την ελπίδα μιας μόνιμης επιστροφής στην Λιγκ 2.

Από τις 24 Μαΐου 2012, πρόεδρός της είναι ο Τιερί Γκραντουρκό.
Αρτζελάτο

Το Αρτζελάτο (Ιταλικά "Argelato") είναι Ιταλικός δήμος που βρίσκεται στην περιφέρεια της Εμίλια Ρομάνια στην επαρχία της Μπολόνια.
Ρόμπερτ Μπέντον

Ο Ρόμπερτ Μπέντον ("Robert Douglas Benton", 29 Σεπτεμβρίου 1932) είναι Αμερικανός σεναριογράφος και σκηνοθέτης. Βραβεύτηκε με Όσκαρ Σκηνοθεσίας για την ταινία "Κράμερ εναντίον Κράμερ" (1979) καθώς και με Όσκαρ διασκευασμένου σεναρίου για το "Κράμερ εναντίον Κράμερ" και Όσκαρ Καλύτερου Πρωτότυπου Σεναρίου για την ταινία "Μια Θέση στην Καρδιά" (1984).
Σταύρος Ζώρας

Ο Σταύρος Ζώρας (20 Φεβρουαρίου 1941 - 23 Απριλίου 2011) ήταν Έλληνας μουσικός, τραγουδιστής και στιχουργός.
Kesha

Η Κέσα Ρόουζ Σέμπερτ (αγγλικά: "Kesha Rose Sebert", 1 Μαρτίου 1987), γνωστή επαγγελματικά ως Kesha, είναι Αμερικανίδα τραγουδίστρια-στιχουργός και ράπερ.

Το 2005, σε ηλικία 18 ετών, η Κέσα υπέγραψε συμβόλαιο με τη δισκογραφική εταιρεία του Δρ. Λουκ, Kemosabe Entertainment. Αν και ήταν ενεργή μουσικός από τότε, κάνοντας φωνητικά και γράφοντας τραγούδια για άλλους καλλιτέχνες, αναδείχτηκε στις αρχές του 2009 με τη συμμετοχή της στο νούμερο ένα σινγκλ του ράπερ Flo Rida, "Right Round." Το ντεμπούτο άλμπουμ της, "Animal" και η πρώτη της εκτεταμένη εκτέλεση, "Cannibal", κυκλοφόρησαν το 2010. Η ανευλαβής μουσική και η εικόνα της Κέσα την ώθησαν στο να αποκτήσει άμεση εμπορική επιτυχία, με το "Animal" να κάνει ντεμπούτο στην Αμερική ως το νούμερο ένα άλμπουμ. Ακόμη, τα σινγκλ "Tik Tok" και "We R Who We R" από το άλμπουμ κατέκτησαν την πρώτη θέση μεταξύ άλλων τραγουδιών από το άλμπουμ και την επανακυκλοφορία του που έφτασαν στην πρώτη δεκάδα. Το ίδιο διάστημα, συνέχισε να γράφει τραγούδια για άλλους καλλιτέχνες, συμπεριλαμβανομένου το τραγούδι "Till the World Ends" για τη Μπρίτνεϊ Σπίαρς. Το "Warrior", το δεύτερο άλμπουμ της Κέσα κυκλοφόρησε το Δεκέμβριο του 2012 και παρήγαγε το όγδοο τραγούδι της που έφτασε στην πρώτη δεκάδα, το "Die Young".

Τον Αύγουστο του 2017, η Κέσα κυκλοφόρησε τον τρίτο της δίσκο "Rainbow", παράγοντας το τραγούδι "Praying", το οποίο έφτασε μέχρι και σε δεκάδα σε ορισμένα charts.

Ύστερα μετά την περιοδεία που ακολούθησε για να προωθήσει το άλμπουμ της Rainbow, μοιράστηκε πληροφορίες ενημερώνοντας τους θαυμαστές της πως δουλεύει σε νέο άλμπουμ,μετά από πολύ καιρό αφού τελείωσε με τις ετοιμασίες για το νέο album... Ανακοίνωσε το νέο της album με τίτλο High Road το οποίο κυκλοφορεί στις 31 Ιανουαρίου 2020! Σύμφωνα με την Kesha το High Road είναι μια μίξη από κάθε άλμπουμ της και φυσικά επιστρέφει στο είδος με το οποίο ξεκίνησε(δηλαδή την ποπ μουσική).
Μάικλ Τσιμίνο

Ο Μάικλ Τσιμίνο ("Michael Cimino", 3 Φεβρουαρίου 1939 - 2 Ιουλίου 2016) ήταν Αμερικανός σκηνοθέτης, παραγωγός και συγγραφέας, βραβευμένος με Όσκαρ Σκηνοθεσίας για την ταινία του 1978 "Ο Ελαφοκυνηγός (The Deer Hunter)". Ο σκηνοθέτης δίχασε την κοινη γνώμη την περίοδο της κυκλοφορίας της ταινίας "Ο Ελαφοκυνηγός" για τον τρόπο με τον οποίο απεικόνισε τα βασανιστήρια που υπέστη μια ομάδα Αμερικανών στρατιωτών, σε βιετναμέζικο στρατόπεδο.
Κοινωνιολογική Εταιρεία

Η Κοινωνιολογική Εταιρεία ήταν ελληνικός επιστημονικός οργανισμός, που δημιουργήθηκε το 1907 από νεαρούς τότε επιστήμονες οι οποίοι είχαν επανέλθει στη χώρα μετά από διάφορες σπουδές που πραγματοποίησαν στο εξωτερικό και αυτοαποκαλούνταν ως Ομάδα των Κοινωνιολόγων.

Σκοποί της ίδρυσης της Εταιρείας ήταν η προώθηση της νομικής και της οικονομικής επιστήμης, αλλά και η ενημέρωση του λαού πάνω στα τότε σύγχρονα κοινωνικά θέματα.

Σαν πρωτεργάτες του οργανισμού εμφανίσθηκαν οι Αλέξανδρος Παπαναστασίου, Αλέξανδρος Δελμούζος, Θρασύβουλος Πετιμεζάς, Αλέξανδρος Μυλωνάς, Τιμόθεος Ηλιόπουλος, Αλ. Βαμβέτσος, Λ. Νάκος, Δ. Σαράτσης, Π. Φραντζής, Ι. Λυμπερόπουλος, Ν. Εξαρχόπολος, Θ. Κουτούπης, Π. Αραβαντινός, Κ. Τριανταφυλλόπουλος κ.α.

Η Εταιρεία προχώρησε σύντομα, το Φεβρουάριο του 1908 και στην έκδοση του επίσημου επιστημονικού της περιοδικού, με τίτλο "Επιθεώρησις των Κοινωνικών και Νομικών Επιστημών", με το οποίο εξέφραζε τακτικά τις θέσεις της.

Η Κοινωνιολογική Εταιρεία, σταδιακά, εξελίχθηκε και σε πολιτικό φορέα, καθώς οι παρεμβάσεις της στη δημόσια ζωή έγιναν πιο ριζοσπαστικές .
Αποκορύφωμα της δράσης της υπήρξε η υπογραφή, εκ μέρους αρκετών μελών της, του Δημοκρατικού Μανιφέστου (12 Φεβρουαρίου 1922), με το οποίο καταγγελόταν προς τον ελληνικό λαό, η αδιέξοδη τακτική της συνέχισης του Μικρασιατικού Πολέμου.

Η δημοσίευση του κειμένου σε δυο εφημερίδες των Αθηνών προκάλεσε ιδιαίτερη αίσθηση στη δημοκρατική κοινή γνώμη, αλλά και την άμεση αντίδραση της φιλοβασιλικής κυβέρνησης του Δ. Γούναρη. Κατά όσων μελών της Εταιρείας είχαν υπογράψει τη διακήρυξη, ασκήθηκε Ποινική δίωξη και οι τελευταίοι παραπέμφθηκαν σε δίκη, ενώπιον του Μικτού Κακουργιοδικείου Λαμίας.

Στις 22 Ιουνίου του 1922 εκδόθηκε η απόφαση του δικαστηρίου, κατόπιν συνεχών πιέσεων από την κυβερνητική πλευρά. Προέβλεπε δε την καταδίκη των κατηγορουμένων σε αυστηρότατες ποινές κράτησης, με το αιτιολογικό της "εξύβρισης του Βασιλέως".

Σημειώνεται ότι σαν συνήγορος υπεράσπισης λειτούργησε ο Γεώργιος Παπανδρέου, ο οποίος προέβη σε μια εκταταμένη επιχειρηματολογία υπέρ των κατηγορουμένων, η οποία όμως δεν έγινε δεκτή.
Χρόνης Μίσσιος

Ο Χρόνης Μίσσιος (1930 − 20 Νοεμβρίου 2012) ήταν Έλληνας συγγραφέας, λογοτέχνης αντιστασιακός, ακτιβιστής για τα δικαιώματα των ζώων και για ένα διάστημα παρουσιαστής σχετικών τηλεοπτικών εκπομπών.
Βίκτορ Φλέμινγκ

Ο Βίκτορ Φλέμινγκ ("Victor Lonzo Fleming", 23 Φεβρουαρίου 1889 - 6 Ιανουαρίου 1949) ήταν Αμερικανός σκηνοθέτης, διευθυντής φωτογραφίας και παραγωγός, βραβευμένος με Όσκαρ Σκηνοθεσίας για την ταινία του 1939 "Όσα Παίρνει ο Άνεμος ("Gone With the Wind")". Την ίδια χρονιά με το "Όσα Παίρνει ο Άνεμος" ο Φλέμινγκ γύρισε άλλη μια ταινία που έχει λάβει θρυλική υπόσταση, το μιούζικαλ "Ο Μάγος του Οζ (The Wizard of Oz, 1939)".
Θεολόγος Βοσταντζόγλου

Ο Θεολόγος Βοσταντζόγλου (1895-1984) ήταν Έλληνας έμπορος και δημοσιογράφος που συνεταξε τρία λεξικά: το «Αντιλεξικόν ή Ονομαστικόν της Νεοελληνικής Γλώσσης» (α’ έκδοση 1949, β’ έκδοση 1962), το «Αναλυτικόν Ορθογραφικόν λεξικόν της Νεοελληνικής Γλώσσης (Καθαρευούσης και Δημοτικής)» (1967) και το «Εικονόγραπτον Ονομαστικόν της Νεοελληνικής Γλώσσης» (1975).
Εσωτερική Περιφερειακή Οδός Θεσσαλονίκης

Η Εσωτερική Περιφερειακή Οδός Θεσσαλονίκης είναι ένας αστικός αυτοκινητόδρομος που κατασκευάζεται στην Δυτική Θεσσαλονίκη και συνδέει το κοινό τμήμα της Εγνατίας Οδού και του αυτοκινητοδρόμου Α.Θ.Ε. στη δυτική Θεσσαλονίκη (Κόμβος Κ16), με τον αυτοκινητόδρομο 24 (Κόμβος Ευκαρπίας Κ4), παρακάμπτοντας την Δυτική Θεσσαλονίκη (Εύοσμος, Αμπελόκηποι, Σταυρούπολη, Πολίχνη).Ο υπάρχων δρόμος σχεδιάστηκε το 1975 ως τμήμα της Περιφερειακής Οδού και όταν ολοκληρώθηκε τη δεκαετία του 1990, ήταν ήδη ξεπερασμένος, με φωτεινούς σηματοδότες και αριστερές στροφές να περιορίζουν τις ταχύτητες. Το 2020 αναμένεται να ολοκληρωθεί η αναβάθμιση σε οδό ταχείας κυκλοφορίας, με την κατασκευή νέων, σύγχρονων ανισόπεδων κόμβων και την μερική υπογειοποίηση του. 

Το δυτικό άκρο της διαδρομής ξεκινά από τον ανισόπεδο κόμβο Κ16 με την Νέα Δυτική Είσοδο Θεσσαλονίκης στην Λαχαναγορά και κατευθύνεται βορειοανατολικά γύρω από την πόλη, περνώντας μέσα από τα βορειοδυτικά προάστια, το δάσος του Σέιχ Σου και μέσα στα νοτιοανατολικά προάστια στο Δήμο Καλαμαριάς. Ο αυτοκινητόδρομος καταλήγει σε μια μεγάλη διασταύρωση με τον αυτοκινητόδρομο A24, ο οποίος στη συνέχεια συνεχίζει νότια προς τη Χαλκιδική.

Το όριο ταχύτητας στην περιφερειακή οδό είναι 90 χλμ/ώρα στο ανατολικό τμήμα και 80 χλμ/ώρα στο δυτικό τμήμα, έχει τρεις λωρίδες κυκλοφορίας για κάθε κατεύθυνση στο μεγαλύτερο μέρος και αποτελεί πλέον ζωτικής σημασίας οδική αρτηρία της πόλης. Εξυπηρετεί περισσότερα από 120.000 οχήματα την ημέρα, αντί των 30.000 που προοριζόταν να χειριστεί όταν σχεδιάστηκε το 1975.
Οστεοαρθρίτιδα

thumb|right|Οστεοαρθρίτις

Η Οστεοαρθρίτιδα (ΟΑ), επίσης γνωστή ως εκφυλιστική αρθρίτιδα ή εκφυλιστική νόσος των αρθρώσεων είναι μια ομάδα μηχανικών ανωμαλιών που συνεπάγονται υποβάθμιση της αρθρώσεως, συμπεριλαμβανομένων του αρθρικού χόνδρου και υποχόνδριου οστού. Τα συμπτώματα μπορεί να περιλαμβάνουν πόνο στις αρθρώσεις, ευαισθησία, δυσκαμψία, κλείδωμα, και μερικές φορές μία διάχυση υγρού στην περιοχή της άρθρωσης. Μια ποικιλία αιτιών-κληρονομικά, αναπτυξιακά, μεταβολικά και μηχανικά- μπορεί να κινήσουν τις διαδικασίες που οδηγούν σε απώλεια του χόνδρου. Όταν οι επιφάνειες των οστών είναι λιγότερο καλά προστατευμένες από χόνδρους, τα οστά είναι δυνατόν να εκτεθούν και να καταστραφούν. Ως αποτέλεσμα της μειωμένης κίνησης λόγω πόνου, οι περιφερειακοί μύες μπορεί να ατροφήσουν και οι σύνδεσμοι μπορεί να γίνουν πιο χαλαροί.

Η θεραπεία γενικά περιλαμβάνει ένα συνδυασμό άσκησης, τροποποίηση του τρόπου ζωής και αναλγητικά. Αν ο πόνος γίνεται εξουθενωτικός, η αρθροπλαστική μπορεί να χρησιμοποιηθεί για τη βελτίωση της ποιότητας ζωής. Η ΟΑ είναι η πιο κοινή μορφή αρθρίτιδας, και η κύρια αιτία χρόνιας αναπηρίας στις Ηνωμένες Πολιτείες. Επηρεάζει περίπου 30 με 53 εκατομμύρια ανθρώπους στις Ηνωμένες Πολιτείες.
Πάρις Ρούσσος

Ο Πάρις Ρούσσος (1882-1966) υπήρξε κορυφαία προσωπικότητα του Δωδεκανησιακού Αγώνα. Φοίτησε, με τα αδέλφια του, στην Baxter School της Σμύρνης ως οικότροφος και συνέχισε στη Ροβέρτειο Σχολή της Κωνσταντινούπολης. 
Ο πατέρας του Ιωάννης το 1863 μεταδημότευσε από τη Λέρο στην Ερμούπολη Σύρου, όπου και μετέφερε την έδρα των ναυτιλιακών του δραστηριοτήτων, όπως συνηθιζόταν εκείνη την εποχή. 

Ο Πάρις Ρούσσος συνέχισε την παράδοση της οικογένειας, ως εμποροπλοίαρχος και πλοιοκτήτης με μερίδια σε αρκετά πλοία. ΄Ηταν μέτοχος της ναυτιλιακής εταιρίας "Υιοί Ιωάννου Ρούσσου" με έδρα τον Πειραιά. Διετέλεσε και πρόξενος της Περσίας στην Αθήνα.

Το 1918 αναμείχθηκε ενεργά στον αγώνα για την απελευθέρωση της Δωδεκανήσου. Για τη δράση του αυτή είχε κηρυχθεί ανεπιθύμητος από τους Ιταλούς. Ο Διοικητής των Καραμπινιέρων αναφέρει στην Ιταλική Διοίκηση τα εξής για τον Πάρι Ρούσσο, που αποτελούν και ύψιστο τίτλο τιμής για το μεγάλο τέκνο της Λέρου:
«Ο Ρούσσος, πρόσωπον πολύ μορφωμένον και οξύνουν, αρκετά άνέτου οικονομικής καταστάσεως, συγγενεύει με τον Έλληνα πρωθυπουργόν Βενιζέλον. Είναι φανατικός φιλέλλην και επίμονος προπαγανδιστής δια την Ένωσιν της Δωδεκανήσου με τη Ελλάδα. Είναι επικίνδυνος υποδαυλιστής των μαζών από τας οποίας επιτυγχάνει βοήθειαν και επιδοκιμασίας.»

Ο Πάρις Ρούσσος υπήρξε στενός φίλος και συναγωνιστής του σπουδαίου Δωδεκανήσιου, Καλύμνιου γιατρού και αγωνιστή Σκεύου Ζερβού, με τον οποίο συνεργάστηκε στενά για την προώθηση των δικαίων της Δωδεκανήσου, με απώτερο σκοπό την απελευθέρωσή τους και την ένωση με την Ελλάδα.
Δραβίδες

Με την ονομασία Δραβίδες, εκ της σανσκριτικής λέξεως "Dravida", αναφέρεται κυρίως η περισσότερο μελαχρινή φυλή των Ινδών. Ο όρος αν και είναι αρκετά παλαιός (τον επινόησε ο Ροβέρτος Κάλντγουελ στο σύγγραμμά του "Werk Comparative Grammar of the Dravidian or South Indian Family of Languages" το 1856), συνεχίζει να είναι σε χρήση μόνο για ιστορικούς, πολιτιστικούς και γλωσσικούς λόγους.

Οι Δραβίδες, που αποτελούν ινδική εθνική ενότητα με επιμέρους εννέα φυλές, υπολογίζονται σήμερα σε 220 εκατομμύρια. Κατά τους ερευνητές είναι οι λιγότεροι διαφοροποιημένοι, παρότι είχαν δημιουργήσει ιδιαίτερο πολιτισμό παρά τον Ινδό ποταμό, περί το 3000 έως 2000 π.Χ., αναγνωριζόμενοι ως ο ανατολικότερος κλάδος της ευρύτερης μεσογειακής φυλής, στην οποία συμπεριλαμβάνονται οι Ίβηρες, Ετρούσκοι, Χετταίοι, Αιγύπτιοι και Σουμέριοι. Μετά την εισβολή των Αρίων στην ινδική χερσόνησο οι Δραβίδες περιορίστηκαν στο οροπέδιο Ντέκκαν όπου και απομονώθηκαν γενετικά.

Κύρια εξωτερικά χαρακτηριστικά γνωρίσματα αυτών είναι το σκουρόχρωμο δέρμα τους, ελάχιστα τριχωτό, η δολιχοκεφαλία, τα κατσαρά μαύρα μαλλιά, τα παχιά χείλη, όχι όμως ανεστραμμένα όπως των Αφρικανών, το μέτριο ανάστημά τους, με μέσο ύψος περί το 1,63 μέτρο, οι ψιλές κνήμες, και η αυξημένη ομάδα αίματος Β, ενώ ο παράγοντας ρέζους εντοπίζεται σε ποσοστό 5-10% του όλου πληθυσμού. Σήμερα οι Δραβίδες απαντώνται κυρίως σε τέσσερις ομόσπονδες πολιτείες της Ινδίας και στη Σρι Λάνκα.

* Παραμένει σε αμφιβολία αν οι Δραβίδες είναι αυτόχθονες της Ινδίας.
* Στους Δραβίδες περιλαμβάνονται κατ' αλφαβητική σειρά οι: Γκοντ, Καναντίγκας, Κοντάβας, Κουρούχ, Μαλαγιάλοι, Μπραχούι, Ταμίλ, Τελούγκοι και Τουλούβας.

Τέλος σημειώνεται ότι οι Δραβίδες έχουν αναπτύξει ιδιαίτερη ομάδα γλωσσών, τις λεγόμενες δραβιδικές γλώσσες, στις οποίες περιλαμβάνονται περί τις 23 επιμέρους γλώσσες που ομιλούνται στη ΝΑ. Ινδία και στη Β. Σρι Λάνκα, σύμφωνα με σχετικές μελέτες (1969).
Το Κεντρί

Η ταινία Το Κεντρί (Αγγλ. The Sting) είναι γκανγκστερική περιπέτεια παραγωγής 1973, σε σκηνοθεσία Τζορτζ Ρόι Χιλ. Πρωταγωνιστες της ταινίας είναι ο Πωλ Νιούμαν, ο Ρόμπερτ Ρέντφορντ κι ο Ρόμπερτ Σω. Η ταινία γυρίστηκε με σκοπό να επανενώσει τον Πωλ Νιούμαν, το Ρόμπερτ Ρέντφορντ και τον Τζορτζ Ρόι Χιλ, που είχαν συνεργαστεί ξανά με μεγάλη επιτυχία το 1969 για λογαριασμό της ταινίας "Οι Δυο Ληστές (Butch Cassidy and the Sundance Kid)". Το σενάριο έγραψε ο Ντέιβιντ Γουόρντ, ο οποίος εμπνεύστηκε από τη ζωή των αδελφών Φρεντ και Τσάρλι Γκόντορφ, περιβόητων χαρτοπαίκτων, στους οποίους αναφέρεται ο Ντέιβιντ Μωρέρ στο βιβλίο του, βασισμένο σε πραγματικά γεγονότα, The Big Con: The Story of the Confidence Man. 

Το "κεντρί" του τίτλου, έχει να κάνει με τη στιγμή που ο κομπιναδόρος τελειώνει το παιχνίδι και μαζεύει τα χρήματα από τους υπόλοιπους χαρτοπαίκτες. Η απάτη του θεωρείται επιτυχημένη εφόσον οι υπόλοιποι χαρτοπαίκτες δεν έχουν καταλάβει την κομπίνα. Η ταινία είναι χωρισμένη σε κεφάλαια από απεικονίσεις φιγούρων της τράπουλας πάνω στις οποίες εμφανίζονται μεσότιτλοι με σχόλια πάνω στην ταινία. Ο Μάρβιν Χάμλις που ανέλαβε τη μουσική επένδυση της ταινίας διασκεύασε το μουσικό κομμάτι "The Entertainer" του Σκοτ Τζόπλιν. Η διασκευή του Χάμλις έκανε τεράστια επιτυχία σκαρφαλώνοντας στη λίστα επιτυχιών Billboard στις Ηνωμένες Πολιτείες. Η ταινία προτάθηκε για 10 βραβεία Όσκαρ και κέρδισε 7, μεταξύ των οποίων και Όσκαρ Καλύτερης Ταινίας και Όσκαρ Σκηνοθεσίας.

Το 2005 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.
Γρηγόριος Σαπουντζής

Ο Γρηγόριος Σαπουντζής ήταν σημαντικός Μακεδονομάχος από το Γκορνίτσοβο (Κέλλη) Φλώρινας.
Κομήτης Χέιλ-Μποπ

O Κομήτης Χέιλ-Μποπ (αγγλικά: "Hale–Bopp") με την διακριτική ονομασία C/1995 O1, υπήρξε ένας από τους πλέον παρατηρηθέντες κομήτες του εικοστού αιώνα και ένας από τους λαμπρότερους (σε απόλυτη λαμπρότητα) που έγιναν ορατοί ποτέ. Υπήρξε ορατός με γυμνό μάτι σε μία και μόνη εμφάνισή του επί μεγαλύτερο χρονικό διάστημα από ό,τι οποιοσδήποτε άλλος κομήτης στην ανθρώπινη Ιστορία, για περίπου 18 μήνες, δηλαδή δύο φορές περισσότερο από τον κάτοχο του προηγούμενου ρεκόρ, τον Μέγα Κομήτη του 1811.

Ο Χέιλ-Μποπ ανακαλύφθηκε στις 23 Ιουλίου 1995, σε μεγάλη απόσταση από τον Ήλιο, δημιουργώντας προσδοκίες ότι θα γινόταν πολύ λαμπρός μέχρι να φθάσει στο εσωτερικό Ηλιακό Σύστημα. Παρότι η πρόβλεψη της λαμπρότητας κομητών είναι πολύ δύσκολη, ο Χέιλ-Μποπ δικαίωσε ή και ξεπέρασε όλες τις προβλέψεις όταν πέρασε από το περιήλιο της τροχιάς του το 1997 και έγινε γνωστός ως ο «Μέγας Κομήτης του 1997».
Ο γιος του Αστερίξ

«Ο γιος του Αστερίξ» ονομάζεται ένα κόμικ της σειράς Αστερίξ του Αλμπέρ Ουντερζό που δημοσιεύτηκε το 1983.
ESCP Business School

Το ESCP Business School είναι ένα ευρωπαϊκό οικονομικό πανεπιστήμιο που βρίσκεται στο Παρίσι, στο Λονδίνο, στο Βερολίνο, στη Μαδρίτη και το Τορίνο. Όντας το αρχαιότερο οικονομικό πανεπιστήμιο στον κόσμο, ιδρυθέν το 1819, θεωρείται η πρώτη Σχολή Διοίκησης Επιχειρήσεων του κόσμου.
Demy

Η Δήμητρα Παπαδέα (Αθήνα, 21 Αυγούστου 1991) ευρύτερα γνωστή ως Demy, είναι Ελληνίδα τραγουδίστρια. Απ' την αρχή της καριέρας της έχει συγκεντρώσει 30 υποψηφιότητες για τα ετήσια Mad Video Music Awards. Έχει, έως τώρα, επιτυχώς κερδίσει συνολικά 11 βραβεία MAD VMA, ενώ επιπλέον έχει βρεθεί υποψήφια και έχει κερδίσει στα Mad VMA Cyprus (Βραβεία Κύπρου), καθώς επίσης και στα MTV Europe Music Awards (Ευρωπαϊκά Βραβεία) στην κατηγορία Best Greek Act ( Καλύτερη Ελληνική Δράση). Στο τραγούδι "Fallin'", στο οποίο συνεργάζεται με τους Playmen, έχει απονεμηθεί χρυσός δίσκος. Ο πρώτος της προσωπικός δίσκος, «"#1"» έγινε πλατινένιος. Το 2014 κυκλοφόρησε ο δεύτερος δίσκος της με τίτλο «"Ρόδινο Όνειρο"» ο οποίος έγινε τελικά χρυσός. Εκπροσώπησε την Ελλάδα στην Eurovision 2017 με το τραγούδι This is love, κατακτώντας την 19η θέση, με 77 βαθμούς, μεταξύ 42 συνολικά συμμετοχών.
Φρούριο Νυμφαίας

thumb|right|400px|Νότια πλευρά οχύρωσης - η οποία σώζεται σήμερα.
Το Φρούριο Νυμφαίας (γνωστό και ως "Καλές της Νυμφαίας") είναι ένα οχύρωμα ύστερης βυζαντινής περιόδου (1057-1453) 8 χλμ βορείως της Κομοτηνής στην Θράκη.

Το φρούριο είναι τετραγωνικής δομής και στο παρελθόν υπήρχαν τέσσερις κυλινδρικοί πύργοι σε κάθε γωνία. Σήμερα σώζονται κυρίως τα ερείπια της νότιας οχύρωσης. Η οχύρωση φτάνει τα 5 μέτρα ύψος με πάχος 1,8μέτρα. Η συνολική οχύρωση είχε περίμετρο 200 πόδια. Το φρούριο έλεγχε το πέρασμα από την πεδιάδα της Φιλιππούπολης μέσω της οροσειράς της Ροδόπης προς την πεδιάδα της Κομοτηνής.
Σάρκωμα Καπόσι

Το σάρκωμα Καπόσι είναι όγκος που οφείλεται στον ανθρώπινο ερπητοϊό 8 (HHV8), ιό που είναι γνωστός και ως "ερπητοϊός σχετιζόμενος με το σάρκωμα Καπόσι" (KSHV). Περιγράφηκε αρχικά το 1872 από τον Μόριτζ Καπόσι ("Moritz Kaposi"), έναν Ούγγρο δερματολόγο που εργαζόταν στο Πανεπιστήμιο της Βιέννης. Έγινε ευρύτερα γνωστό τη δεκαετία του 1980 ως μία από τις ασθένειες που καθορίζουν το AIDS. Η ιογενής αιτία του καρκίνου αυτού ανακαλύφθηκε το 1994. Παρόλο που το Σάρκωμα Καπόσι είναι πλέον γνωστό ότι οφείλεται σε ιογενή λοίμωξη, υπάρχει διαδεδομένη άγνοια αυτού του γεγονότος ακόμη και μεταξύ ατόμων που διατρέχουν κίνδυνο μόλυνσης από KSHV/HHV-8.

Το Σάρκωμα Καπόσι είναι συστηματική νόσος που μπορεί να παρουσιαστεί με δερματικές αλλοιώσεις με ή χωρίς εισχώρηση στο εσωτερικό. Τέσσερις τύποι έχουν περιγραφεί: κλασικό Σάρκωμα Καπόσι, το οποίο προσβάλει μεσήλικες άντρες Μεσογειακής, αραβικής ή εβραϊκής καταγωγής, το Αφρικανικό-ενδημικό σάρκωμα Καπόσι, το σάρκωμα που προσβάλλει κυρίως ασθενείς ιατρογενώς ανοσοκατεσταλμένους και τέλος εκείνο που σχετίζεται με το AIDS. Οι αρχικά ερυθηματώδεις και στη συνέχεια ιωδίζουσες δερματικές αλλοιώσεις που παρατηρούνται σε άτομα που πάσχουν από το σάρκωμα έχουν διάφορες μορφές: κηλιδώδεις, πλακώδεις, οζώδεις, εξωφυτικές. Οι δερματικές αλλοιώσεις μπορεί να είναι μεμονωμένες ή διασκορπισμένες. Το Σάρκωμα Καπόσι μπορεί να προσβάλει τη στοματική κοιλότητα, τους λεμφαδένες και τα σπλάχνα. Το κλασικό KS είναι συνήθως βραδείας εξέλιξης και παρουσιάζεται με τις χαρακτηριστικές ερυθηματώδεις ή ιωδίζουσες δερματικές αλλοιώσεις στα κάτω άκρα. Το Αφρικανικό-επιδημικό KS και εκείνο που σχετίζεται με το AIDS τείνουν να είναι πιο επιθετικά στην εξέλιξή τους. Το συνδεδεμένο με το AIDS Σάρκωμα Καπόσι συχνά εξελίσσεται σε πλακώδεις και οζώδεις δερματικές αλλοιώσεις που εμφανίζονται στον ανώτερο κορμό, στο πρόσωπο και στο βλεννογόνο του στόματος. Η διάγνωση μπορεί να γίνει με ιστολογική εξέταση των δερματικών αλλοιώσεων και αν χρειαστεί γίνεται και εσωτερική απεικόνιση.

Μόλις γίνει η διάγνωση του KS, η θεραπεία βασίζεται στον τύπο του Σαρκώματος και την παρουσία εντοπισμένης έναντι συστηματικής νόσου. Η εντοπισμένη αποκλειστικά στο δέρμα νόσος μπορεί να θεραπευθεί με κρυοθεραπεία, ενέσεις βινβλαστίνης μέσα στις αλλοιώσεις, με χρήση αλοιφών αλιτρετινοΐνης, ακτινοθεραπεία, τοπική ανοσοθεραπεία (imiquimod), ή χειρουργική εκτομή. Εκτεταμένη δερματική νόσος και/ή εσωτερική νόσος μπορεί να απαιτούν χημειοθεραπεία IV και ανοσοθεραπεία. Όταν το KS παρουσιάζεται σε ασθενείς που βρίσκονται υπό ιατρογενή ανοσοκαταστολή, συνιστάται η διακοπή ή μείωση της ανοσοκατασταλτικής θεραπείας. Ωστόσο, με το KS που σχετίζεται με AIDS, έχει αποδειχθεί ότι η υψηλής δραστικότητας αντιρετροϊκή θεραπεία HAART είναι αποτελεσματική για την πρόληψη, ή και την υποχώρηση του KS. Μερικοί ασθενείς με AIDS έχουν πλήρη υποχώρηση των αλλοιώσεων και βρίσκονται σε παρατεταμένη ύφεση συνεχίζοντας τη θεραπεία HAART. Έτσι, η HAART θεωρείται κοινή θεραπεία για τους ασθενείς αυτούς, αν και μπορεί να απαιτείται ταυτόχρονα και άλλη θεραπεία.
Ρότζερ Άλμπερτσεν

Ο Ρότζερ Άλμπερτσεν ("Roger Albertsen", 15 Μαρτίου 1957 - 2 Μαρτίου 2003) ήταν Νορβηγός ποδοσφαιριστής. Είχε αγωνιστεί στην ΑΝΤΟ Ντεν Χάαγκ και στην Φέγενορντ που εκείνη την εποχή ήταν πολύ καλές ομάδες αλλά και στον Ολυμπιακό. Γεννήθηκε την 15 Μαρτίου του 1957 και πέθανε 13 μέρες πριν γιορτάσει 46α γενέθλια του.
MTV Europe Music Awards

Τα MTV Europe Music Awards ("EMAs") ιδρύθηκαν το 1994 από το MTV Networks Europe με σκοπό τον εορτασμό των πιο διάσημων μουσικών βίντεο και τραγουδιστών στην Ευρώπη.

Αρχικά ξεκίνησαν σαν μία εναλλακτική εκδοχή των Αμερικανικών MTV Video Music Awards. Στις μέρες μας τα MTV Europe Music Awards είναι μία μεγάλη και διάσημη μουσική γιορτή με περιεχόμενο αυτό που οι τηλεθεατές του MTV θεωρούν ως την καλύτερη μουσική. Τα βραβεία απονέμονται στους καλλιτέχνες με βάση μια πανευρωπαϊκή ψηφοφορία των τηλεθεατών του MTV.

Τα EMAs φιλοξενούνται κάθε χρόνο σε μια διαφορετική πόλη. Τα έχει φιλοξενήσει ήδη πέντε φορές η Γερμανία και τέσσερις το Ηνωμένο Βασίλειο.

Τα βραβεία απονέμονται κάθε χρόνο και μεταδίδονται ζωντανά από το MTV Europe, MTV Live HD και από τα περισσότερα παγκόσμια κανάλια του MTV καθώς και διαδικτυακά.
Θυρεοτοξική περιοδική παράλυση

Η Θυρεοτοξική περιοδική παράλυση είναι ασθένεια η οποία χαρακτηρίζεται από κρίσεις μυικής αδυναμίας παρουσία υπερθυρεοειδισμού (υπερδραστηριότητας του θυρεοειδούς αδένα). Κατά τη διάρκεια των κρίσεων είναι συνήθως παρούσα υποκαλιαιμία (μειωμένα επίπεδα καλίου στο αίμα). Η ασθένεια μπορεί να αποβεί θανατηφόρα εάν η αδυναμία των εισπνευστικών μυών οδηγήσει σε αναπνευστική δυσλειτουργία, ή τα χαμηλά επίπεδα καλίου οδηγήσουν σε καρδιακή αρρυθμία. Εάν δε θεραπευθεί, τότε η ασθένεια τυπικά υποτροπιάζει.

Η ασθένεια έχει συνδεθεί με γενετικές μεταλλάξεις σε γονίδια, τα οποία κωδικεύουν συγκεκριμένους ιοντικούς διαύλους, τα οποία μεταφέρουν ηλεκτρολύτες (νάτριο και κάλιο) κατά μήκος των κυτταρικών μεμβρανών. Οι κύριοι είναι υπομονάδα α1 του διαύλου ασβεστίου τύπου- L και ο δίαυλος εσωτερικής επαναφοράς καλίου ως εκ τούτου κατατάσσεται ως πάθηση ιοντικών διαύλων. Η ανωμαλία στο δίαυλο θεωρείται ότι οδηγεί σε διακυμάνσεις καλίου στα κύτταρα, κάτω από συνθήκες υψηλών επιπέδων θυροξίνης (θυρεοειδική ορμόνη).

Η θεραπεία της υποκαλιαιμίας, ακολουθούμενη από διόρθωση του υπερθυρεοειδισμού, οδηγεί σε πλήρη εξαφάνιση των κρίσεων. Συμβαίνει κυρίως σε άνδρες Κινεζικής, Ιαπωνικής, Βιετναμέζικης, Φιλιππινέζικης και Κορεάτικης καταγωγής. Η θυρεοτοξική περιοδική παράλυση είναι μια από τις πολλές ασθένειες που μπορούν να προκαλέσουν περιοδική παράλυση.
Web Entertainment

Η Web Entertainment είναι μια δισκογραφική εταιρεία με βάση το Ντιτρόιτ που διοικείται από τους Bass Brothers. Είναι περισσότερο γνωστή για την παραγωγή και των δυο ανεξάρτητων άλμπουμ του Eminem (Marshall Mathers), "Infinite" και "The Slim Shady EP" demo, προτού υπογράψει στην Aftermath Entertainment του Dr. Dre και επίσης κυκλοφόρησε το "The Slim Shady LP" και πιό πρόσφατα το "Recovery" υπό την Web. Η Web Entertainment έχει συντελέσει και πιστωθεί στα άλμπουμ κυρίων δισκογραφικών εταιρειών του Eminem, καθώς οι Bass Brothers έχουν κάνει παραγωγή και συμπαραγωγή σε αρκετά από τα τραγούδια του. Έχουν κάνει επίσης την παραγωγή ενός άλμπουμ από τον King Gordy, ενός ανερχόμενου ράπερ από το Ντιτρόιτ, που ονομάζεται "The Entity". Έπειτα κυκλοφόρησαν το άλμπουμ του Gordy Xerxes The God-King. Το 2010 η Web Entertainment κυκλοφόρησε ένα EP από τον κωφό ράπερ από το Ντιτρόιτ Sean Forbes ονομαζόμενο "I'm Deaf" το 2010 με ένα μουσικό βίντεο που ονομάζεται επίσης "I'm Deaf" το οποίο έχει λάβει εθνική αναγνώριση από τον Mitch Albom στο περιοδικό Parade. Το 2011 η Web Entertainment κυκλοφόρησε στα iTunes ακόμη ένα σίνγκλ, το "Let's Mambo". Αυτή την περίοδο δεν δέχονται demo από καλλιτέχνες και παραγωγούς χωρίς συμβόλαιο.
Κόντρα φαγκότο

μικρογραφία|90px|Κόντρα φαγκότο

Το κόντρα φαγκότο ανήκει στην οικογένεια των πνευστών.
Παίζει μία οκτάβα χαμηλότερα από το φαγκότο και έχει συνολικό μήκος περί τα 5,9 μέτρα. Μέχρι τα τέλη του 18ου αιώνα χρησιμοποιείτο συνήθως σε στρατιωτικές μπάντες. 

Οι συνθέτες της κλασικής εποχής το χρησιμοποίησαν σε έργα με πολλά όργανα (Χάυντν στη "Δημιουργία", Μπετόβεν στην "9η Συμφωνία"). Τα κόντρα φαγκότα της εποχής εκείνης ήταν τόσο "δυσκίνητα" ώστε να μην μπορούν να εκτελεστούν με αυτά κομμάτια που είχαν γραφτεί γι' αυτό το όργανο. To 19o αιώνα κατασκευάστηκαν διάφορα μοντέλα, τα οποία κρίθηκαν ανεπαρκή και δεν επιβίωσαν. Καλύτερη τύχη είχε μία κατασκευή του 1876 (Heckel), του οποίου ο ήχος θεωρήθηκε εφάμιλλος εκείνου του κανονικού φαγκότου. Μία βελτιωμένη εκδοχή του 1879 χρησιμοποιήθηκε από τον Βάγκνερ στον "Πάρσιφαλ" και απετέλεσε το πρότυπο για όλα τα μεταγενέστερα κόντρα φαγκότο.
Έλση Χριστόφια

Η Έλση Χριστόφια-Χηράτου γεννήθηκε στο χωριό Πελένδρι της Επαρχίας Λεμεσού στις 7 Οκτωβρίου 1952. Είναι σύζυγος του πρώην προέδρου της Κυπριακής Δημοκρατίας, Δημήτρη Χριστόφια. Έχει αξιόλογο φιλανθρωπικό έργο και είναι πρόεδρος ή επίτιμη πρόεδρος σε πολλά φιλανθρωπικά ιδρύματα και οργανώσεις στην Κύπρο.
Λεωνίδας Μπαλάφας

Ο Λεωνίδας Μπαλάφας (12 Μαΐου 1981) είναι Έλληνας μουσικός, τραγουδιστής και συνθέτης.
Αθήναιος ο Κυζικηνός

Ο Αθήναιος ο Κυζικηνός ήταν αρχαίος Έλληνας μαθηματικός και γεωμέτρης, που άκμασε τον 4ο αιώνα π.Χ..

Καταγόταν από την Κύζικο, εξ ού και το προσωνύμιό του. Ερχόμενος στην αρχαία Αθήνα υπήρξε μαθητής του Πλάτωνα. Τον Αθήναιο τον Κυζικηνό αναφέρει ο Πρόκλος στο έργο του ""Σχόλια εις Ευκλείδην", χαρακτηρίζοντάς τον μάλιστα "κατά την γεωμετρίαν δεινός εγένετο"". Δεν διασώθηκε το έργο του αλλά ούτε και ο τίτλος του που από τα συμφραζόμενα πρέπει να ασχολήθηκε με γεωμετρικές έρευνες. Κατά την παραμονή του στην Αθήνα διαλεγόταν στην Ακαδημία με τους Πλάτωνα, Μέναιχμο και Δεινόστρατο.
Πίκολο

thumb|right|300px|Πίκολο με 6 τάπες
Το πίκολο είναι ξύλινο πνευστό μουσικό όργανο. Τα κλειδιά του και οι τάπες του είναι διαταγμένα όπως και αυτά του φλάουτου, του οποίου ουσιαστικά αποτελεί μικρότερη έκδοση (πίκολο, στα ιταλικά "piccolo", σημαίνει "μικρός"). Έχει το μισό μέγεθος από το φλάουτο και είναι μια οκτάβα ψηλότερο. Είναι κατασκευασμένο ακριβώς όπως και το φλάουτο μόνο που η χαμηλότερη νότα του είναι το ρε. Όπως και τα φλάουτα, τα πίκολο είναι φτιαγμένα από ξύλο, μέταλλο, ή είναι ξύλινα με μεταλλική κεφαλή.

Το πίκολο συμπεριλήφθηκε στην ορχήστρα τον 18ο-19ο αιώνα και ο πρώτος συνθέτης που το συμπεριέλαβε σε βασικό ορχηστρικό του έργο ήταν ο Μπετόβεν. Ωστόσο υποστηρίζεται ότι ο Τσαϊκόφσκι ήταν ο πρώτος συνθέτης που ανέδειξε τις πραγματικές του δυνατότητες στο έργο "ο Καρυοθραύστης". Λόγω της ομοιότητας με το φλάουτο, το πίκολο σε μια ορχήστρα παίζει συνήθως ένας από τους φλαουτίστες.
Γιώργος Αγγελόπουλος

Ο Γιώργος Αγγελόπουλος (γενν. 17 Ιουλίου 1974) είναι Έλληνας επιχειρηματίας.

Είναι γιος του εφοπλιστή Κωνσταντίνου Αγγελόπουλου και εγγονός του βιομηχάνου Παναγιώτη Αγγελόπουλου. Είναι επίσης αδερφός του Παναγιώτη Αγγελόπουλου. Δραστηριοποιείται στο χώρο του εφοπλισμού και των πετρελαιοειδών.
Στάδιο Κουαουτέμοκ

Το Στάδιο Κουαουτέμοκ (ισπανικά: Estadio Cuauhtémoc) βρίσκεται στο Πουέμπλα του Μεξικού είναι η έδρα της Πουέμπλα ΦΚ. Χτίστηκε το 1968 και χωράει 42,648 θεατές και έχει φιλοξενήσει δύο Παγκόσμια Κύπελλα ποδοσφαίρου: το 1970 και το 1986 που έλαβαν χώρα στο Μεξικό.

Το γήπεδο πήρε το όνομά του από τον Κουαουτέμοκ (ισπ. Cuauhtémoc), ο οποίος ήταν ο τελευταίος Αζτέκος αυτοκράτορας.